Nibe Festival har torsdag afsløret, at den skotske R&B-stjerne Emeli Sandé kommer til Skalskoven til sommer.

Det er en verdensstjerne på R&B-scenen, der kan opleves under årets Nibe Festival. Festival har nemlig formået at få den kendte skotske sangerinde Emeli Sandé til at gæste Skalskoven til sommer. Det løfter Nibe Festival torsdag sløret for i en pressemeddelelse. - 29-årige Emeli Sandé har toppet verdens hitlister med numre som ”Next To Me”, ”My Kind of Love” og ”Hurts”, som på rekordtid har cementeret hendes status som en af poppens største kvindelige stemmer, skriver festivalen. Nibe Festival 2017 har allerede lokket navne som Rae Sremmurd, L.O.C., D-A-D, Kim Larsen & Kjukken, Suspekt, TV-2 og Carpark North til sommerens festival i Skalskoven, men Emeli Sandé ser indtil videre ud til at være det største navn på festivalplakaten. - Med bookingen af Emeli Sandé fortsættes traditionen om at præsentere verdensstjerner i Skalskovens intime rammer, hvilket kun er med til at gøre oplevelsen endnu større, skriver Nibe Festival i pressemeddelelsen. Årets Nibe Festival finder sted fra 28. juni til 1. juli. Få en forsmag på, hvad der kan være i vente, her: